3. स्नो कुछ ऐसे विचार भी प्रस्तुत करते हैं जो खुद मैंने कई मौकों पर आपसे व्यक्त किये हैं। चीन के द्वारा किये गये नाभिकीय परीक्षण सैन्य स्तर पर महत्वपूर्ण नहीं होंगे, और और अगर होते भी हैं तो कुछ बमों का संग्रहण सैन्य परिदृश्य में कोई खास बदलाव नहीं ला सकता, क्योंकि, यदि चीन किसी पडोसी देश पर परमाणु बम से हमला करता है तो मेरे हिसाब से यह ज़रूरी तौर पर पश्चिम की तरफ से बहुत ताकतवर प्रतिक्रिया का न्यौता होगा, और विशेष रूप से संयुक्त राज्य अमेरिका की तरफ से। चीन की इस आक्रामक क्रिया की स्थिति में, मैं नहीं सोचता कि सोवियत रूस भी चीन की मदद के लिए आगे आएगा और वैश्विक युद्ध के आसार बनाएगा, ऐसे में खुद उसे (रूस को) भी बहुत गंभीर तबाही झेलनी पड़ेगी। यद्यपि, स्नो बहुत सही तरीके से इशारा करते हैं कि “इस नजरिये से चीन में बने नाभिकीय यन्त्र के मनोवैज्ञानिक-राजनैतिक प्रभाव गणना के हिसाब से अभूतपूर्व होंगे। इसका मतलब यह होगा कि इतिहास में पहली बार एक एशियन कम्युनिस्ट मत, एक नस्लीय मत, एक गरीब तबके के मत से अंततः गोरे लोगों की आतंकी एकसत्तात्मकता का अंत होगा और इस प्रकार चीन और उसके सहयोगियों पर इस आतंक के धमकी के रूप में इस्तेमाल होने का भी अंत होगा।” (हमारे ऊपर) यह एक मनोवैज्ञानिक-राजनैतिक दबाव है कि हमें इसका जवाब देने के लिए तैयार होना पड़ेगा। मेरा झुकाव इस विचार की तरफ है कि वर्तमान समय में हम इतना ही कर सकते हैं कि हम यह दिखावा करें कि यदि चीन इस तरह के (नाभिकीय) यन्त्र का विस्फोट कर सकता है तो हम भी कुछ ही महीनों के भीतर यह विस्फोट करने में पूर्णतः सक्षम हैं। इसका मतलब यह होगा कि हमें अपनी सद्भावना और परमाण्विक हथियार नहीं बनाने सबंधी इरादों को प्रदर्शित करते हुए तुरंत ही नाभिकीय परीक्षण के प्रतिबन्ध सम्बन्धी समझौते पर हस्ताक्षर कर देने चाहिए, लेकिन हमें हस्ताक्षर करते समय यह भी स्पष्ट कर देना चाहिए कि कोई भी पडोसी देश, यदि परमाण्विक परीक्षण के लिए विस्फोट करता है तो इस स्थिति में हम भी अपने इस निर्णय पर पुनर्विचार करने के लिए खुद को स्वतन्त्र मानेंगे। मेरा ऐसा मानना है कि हमारी इस घोषणा का अमेरिका और सोवियत रूस भी स्वागत कर सकते हैं, क्योंकि इसके प्रभाव उस पडोसी को रोकने में संभव होंगे जो कि इस आधार पर नाभिकीय हथियार पाने के प्रयास कर रहा होगा कि भारत भी नाभिकीय हथियार बनाने के लिए विस्फोट करने की दिशा में विकास कर रहा है, यह जानते हुए वे तब तक नाभिकीय विस्फोट करने से रुकेंगे जब तक भारत ऐसा नहीं करेगा। हमारे द्वारा इस परीक्षण प्रतिबन्ध समझौते पर हस्ताक्षर करना और उपरोक्त घोषणा करना, चीन पर कितना प्रभाव डालेगी यह तो कह पाना संदेहास्पद है लेकिन इस तरह के किसी समझौते पर हस्ताक्षर करना हमारे लिए किसी भी तरह से अतार्किकपूर्ण नहीं है, क्योंकि इस स्थिति का केवल एक मात्र प्रभाव अन्य देशों को नाभिकीय हथियारों की ओर अग्रसर होने की दिशा में उत्साहवर्धन के बजाय उन्हें रोकना मात्र होगा।